संसदीय समिति ने कहा....
संसदीय समिति ने कहा....
लेकिन जब कॉर्पोरेट घरानों की बात आती है, तो वे नाम नहीं बताते।’ थॉमस ने आगे कहा, ‘हम बैंक का कर्ज न चुकाने वाले बड़े डिफॉल्टर्स का नाम अपनी रिपोर्ट में देना चाहते हैं। इसे बजट सत्र खत्म होने से पहले लोकसभा में पेश किया जाएगा।’ पीएसी ने एनपीए को लेकर कुछ बैंकों के साथ बैठक भी की थी। इसमें बैंकों ने बताया था कि बड़े कॉर्पोरेट घरानों ने सिविल एविएशन, एनर्जी और सड़क निर्माण जैसे कामों के लिए भारी कर्ज ले रखा है। पिछले महीने राज्य सभा में सरकार ने बताया था कि बैंकों ने एनपीए की रकम 6,65,864 करोड़ रुपए होने की जानकारी दी है। इसमें सबसे ज्यादा 97,356 करोड़ रुपए स्टेट बैंक ऑफ इंडिया का है।
दृष्टिहीन...
800 दृष्टिबाधित छात्राओं का अब तक स्कूल में एडमिशन करवा चुके हैं। यह कहानी है छत्तीसगढ़ के जीअार पटेल की। इन्हें हाल ही में दृष्टिबाधितों को शिक्षा से जोड़ने के लिए केंद्रीय राज्य मंत्री विजय सांपला ने सम्मानित किया है। राष्ट्रीय दृष्टिहीन संघ के मुताबिक 71 वर्षीय पटेल ने पिछले 32 सालों में 800 से ज्यादा दृष्टिहीन बच्चियों को पहले ढूंढ़ा फिर उनका स्कूलों में एडमिशन करवाया। ये वे बच्चियां हैं जो दृष्टिहीन होने की वजह से स्कूल जाने में कतराती थीं या परिवार उन्हें पढ़ाना नहीं चाहता था। भास्कर से बातचीत करते हुए पटेल बताते हैं कि मुझे बचपन में हादसे के बाद दृष्टिबाधित स्कूल में कक्षा-1 में एडमिशन लेना पड़ा, जबकि उस समय मैं चौथी क्लास में पढ़ रहा था। नौवीं में एडमिशन लेने का वक्त आया तो फिर स्कूल ने मना कर दिया। किसी तरह प्राचार्य को राजी किया। कॉलेज मेंे भी शिक्षामंत्री के दखल के बाद ही प्रवेश मिला। स्कूल में पढ़ते थे तो लोग मजाक बनाते थे लेकिन मैं घबराया नहीं। अर्द्धवार्षिक और फिर वार्षिक परीक्षा में जब मैंने क्लास में टॉप किया तब लोगों का व्यवहार मेरे लिए बदला। स्कूल में जो भी पढ़ाया जाता, उसे सुनकर याद करने की कोशिश करता था। हर रविवार को दोस्तों को बुलकार उनसे पढ़ता फिर ब्रेल में लिखकर प्रैक्टिस करता। मेरे स्कूल टीचर रहे देवदान देव के कहने पर दृष्टिबाधितों के लिए इंटरनेशनल ट्रेनिंग प्रोग्राम का फॉर्म भरा। अमेरिका के बोस्टन कॉलेज ऑफ स्टूडेंट में दृष्टिबाधितों के पुनर्वास पर प्रशिक्षण लिया। यहां दुनिया भर से 55 लोग आए थे। मैं अपने देश से अकेला था। वापस आया तो अंध मूक बधिर स्कूल में सुपरिटेंडेंट और छत्तीसगढ़ का पहला ब्रेल प्रेस में डिप्टी डायरेक्टर बना। छत्तीसगढ़ में दृष्टिहीन लड़कियों का एक भी स्कूल नहीं था। स्कूल के लिए बच्चों को जुटाने की कोशिश की तो एक साल में केवल एक परिवार ही पढ़ाने को राजी हुआ। कोशिश जारी रखी 2005 में कक्षा-1 का सात बच्चियों का पहला बैच शुरू हुआ। अब स्कूल में 69 लड़कियां पढ़ने आ रही हैं। अब पटेल जगदलपुर में दृष्टिहीन लड़कियों के लिए बने स्कूल को 12वीं तक करने में लगे हुए हैं। कहते हैं कि आठ साल तक सरकार से स्कूल के लिए जमीन की मांग की लेकिन मदद नहीं मिली। खुद जमीन ढूंढ़ी। फिर राष्ट्रीय दृष्टिहीन संघ को मदद के लिए राजी कर लिया। यह छत्तीसगढ़ में दृष्टिहीन लड़कियों का पहला स्कूल है, जो पटेल के प्रयास से शुरू हुआ था। 2008 में वे बिलासपुर के अंधू मूकबघिर विद्यालय के अधीक्षक पद से रिटायर हुए थे। उनकी मुहिम जारी है।
देश में पहली...
शहर की 35 सामाजिक संस्थाएं भी जुटी हुई हैं। समारोह में 25 हजार लोगों के शामिल होने की उम्मीद है। वर-वधुओं को आशीर्वाद देने के लिए मुख्यमंत्री शिवराजसिंह चौहान के भी आने की संभावना है। कलेक्टर संकेत भोंडवे के अनुसार दिव्यांगों के जीवन में परिणय की खुशियां लाने के लिए जिला प्रशासन ने पहल की है। इसके लिए परिचय सम्मेलन आयोजित किए और सामाजिक संस्थाओं को जिम्मेदारी सौंपी। सभी के प्रयासों से मप्र, छत्तीसगढ़, राजस्थान, महाराष्ट्र व गुजरात के 206 विकलांग और दो सामान्य का चयन हुआ। दो सामान्य इसलिए चुने गए क्योंकि उन्होंने जीवन साथी के रूप में दिव्यांग को चुना।
इससे पहले यह हुए दिव्यांग जोड़ों का सामूहिक विवाह : 21 जनवरी 17 को दिल्ली के पंजाब बाग में नारायण सेवा संस्थान के अध्यक्ष प्रशांत अग्रवाल ने सामूहिक विवाह समारोह आयोजित किया, इसमें 51 में से 31 जोड़े दिव्यांग थे। 9 जून 16 को रतलाम जिले में सामाजिक न्याय विभाग के आयोजन में 14 दिव्यांग जोड़े परिणय सूत्र में बंधे थे।
सिलाई-कढ़ाई की ट्रेनिंग के दौरान हमदम थे अब हमसफर : रानी सिंह के माता-पिता नहीं हैं। वे मुंहबोले भाई के साथ उज्जैन में रहती हैं। नानाखेड़ा पर सिलाई-कढ़ाई की ट्रेनिंग के दौरान उनकी मुलाकात उज्जैन के गोवर्धन चंद्रवंशी से हुई। दोनों अस्थि बाधित हैं। दोनों एक दूसरे का सहयोग करने लगे। इसके बाद महाकाल प्रवचन हाल में युवक-युवती परिचय सम्मेलन में दोनों ने हमसफर बनना स्वीकार किया। रविवार को सामाजिक न्याय परिसर में समर्थ सेवा संस्थान के सदस्यों ने दोनों को एक साथ हल्दी लगाई तो माता-पिता को याद कर रानी के आंसू निकल आए। गोवर्धन तैयारियों में लगा रहा। आग्रह के बाद दोनों कुर्सियों पर बैठे और फोटो सेशन कराया। संस्थान के सदस्यों ने मंगल गीत भी गाए।
ऐसे भी हैं जोड़े : नागदा के बबलू प्रसाद जायसवाल का 1996 में विवाह हुआ था। 2001 में प|ी का देहांत हो गया। 2004 में ट्रेन दुर्घटना में दोनों पैर खो दिए। जायसवाल अब फिर नई जिंदगी शुरू करेंगे। सम्मेलन में उनका रिश्ता सामान्य महिला प्रेमबाई से तय हुआ। दोनों ने कहा एक-दूसरे की जिंदगी में खुशियां भरेंगे। भरतसिंह आंजना निजी फाइनेंस कंपनी में कार्यरत है और शारीरिक रूप से सामान्य है। वे नानाखेड़ा निवासी अनीता सिंह से विवाह कर रहे है। अनीता दिव्यांग है। छोटी सी उम्र में पोलियो के अटैक के कारण वह पैरों पर खड़ी नहीं हो पाती लेकिन आगे बढ़ने के लिए एमकॉम तक पढ़ाई कर वर्तमान में महिला एवं बाल विकास विभाग में परियोजना समन्वयक है।
पेज 1 के शेष
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hne_Deva